open-index/open-wikipedia-markdown huggingface dataset:
Ամբրուազ Վոլար

**Ամբրուազ Վոլար** ( ), 19-րդ դարի արվեստի գործեր վաճառող ամենանշանակալի առևտրականներից մեկը Փարիզում։ Նա շատ հայտնի և անհայտ նկարիչների օգնել է ինչպես ֆինանսապես, այնպես էլ բարոյապես, ներառյալ Պոլ Սեզանը, Արիստիդ Մայոլը, Պաբլո Պիկասոն, Ժոժ Ռուոն, Պոլ Գոգենը։ Հայտնի է եղել նաև որպես նմուշահավաք և հրատարակիչ։

## Կենսագրություն
Ամբրուազ Վոլարը եղել է նոտարի որդի, ծնվել և մեծացել է Ֆրանսիայի անդրծովյան երկրամաս՝ Ռեյունյոնում, սովորել է իրավագիտություն Մետրոպոլիայում, սկզբից Մոնպելիեյում, հետո Փարիզի Իրավական դպրոցում, որն ավարտել է 1888 թվականին։ Այդ թվականներին նա աննկատելիորեն դարձել է երթի սիրահար և 1893 թվականին հիմնել է իր սեփական  արվեստի պատկերասրահը Ռու Լաֆիթում և հետո Փարիզի կենտրոնական շուկայում։ Այստեղ նա կազմակերպել է իր առաջին խոշոր ցուցահանդեսները, Մանեի ու այլ նկարիչների ցուցահանդեսներին հաջորդել են Գոգենի, Վան Գոգի առաջին հետմահու, Պոլ Սեզանի և Անրի Մատիսի առաջին անհատական ցուցահանդեսները։ Դրանով իսկ բացահայտելով այդ վարպետներին:250px|մինի
Նրա տեսքը և ոճը հաճախ նկարագրում են անողորմ բառերով, «կոպիտ, անսիրտ, անտաշ անձնավորություն», «բութ հայացքներով»։ Դրա հետ միասին նա եղել է բավականին վտանգավոր բիզնեսմեն, ունեցվածք դիզելով «Գնիր էժան վաճառիր թանկ» կարգախոսով։ Իր հաճախորդների թվում են եղել նաև Գերտրուդ Սթայնը, նրա եղբայր Լեոն, Սերգեյ Իվանովիչ Շուկինը, Իվան Աբրամովիչ Մորոզովը, Ալբերտ Բերիսը և Հենրի Օսբորնը։ Հետագայում Վոլարը գրել է Պոլ Սեզանի, Էդգար Դեգայի և Պիեռ-Օգյուստ Ռենուարի կենսագրությունները։ Վոլարը մահացել է 73 տարեկանում 1939 թվականին ավտովթարից, երբ իր ուղեկցորդ վարորդը դուրս է եկել ճանապարհից։ Նա մահացել է առանց ունեցվածքը որևէ մեկին կտակելու։ Նրա հավաքածուն համաձայն կտակի բաշխվել է նկարչի հեռու բարեկամների և մոտ ընկերների միջև, չնայած սկսված պատերազմի տարիներին նշանակալի գլուխգործոցների մեծ մասը վաճառված են եղել, կորցրված և գողացված։
250px|մինի|Ամբրուազ Վոլար

## Պատկերասրահ

Cezanne Ambroise Vollard.jpg|
Ambroise Vollard by Pierre-Auguste Renoir.jpg|
Pierre-Auguste Renoir 106.jpg|
Ambroise Vollard avec un foulard rouge.jpg|


## Ծանոթագրություններ

## Արտաքին հղումներ
* Выставка: Cezanne to Picasso: Ambroise Vollard, Patron of the Avant-Garde
* Анри Перрюшо о Волларе. Рус.яз.
* Дилеры Пикассо — ср.фото и портреты его работы
* «Сюита Воллара» Пикассо
* Портретная галерея

Կատեգորիա:Ավտոճանապարհային վթարներից զոհվածներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսալեզու գրողներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի գրողներ
Քո սեփական բիզնեսը Հայաստանում

**Քո սեփական բիզնեսը Հայաստանում**, բիզնես խորհրդատվության, ուսուցման մասնագետ Սամվել Գևորգյանի հեղինակած հայաստանյան ավելի քան երկու հարյուր ընկերությունների և կազմակերպությունների պատմությունները լուսաբանող բիզնես գիրք։

Գրքում ներկայացված են հայաստանյան բիզնեսի երկու հարյուրից ավելի պատմություն այնպիսի ոլորտներից, ինչպիսիք են տեղեկատվական տեխնոլոգիաները, տուրիզմը, արտադրությունը, ծառայությունները և այլն։

Գրքի հիմքում է դրված հեղինակի՝ Սամվել Գևորգյանի սեփական բիզնեսներով զբաղվելու 26 տարվա փորձը, բիզնեսի խորհրդատվական գործունեությունը հարյուրավոր ընկերությունների հետ և թրեյնինգային փորձառությունը հազարավոր մասնակիցների հետ։

## Պատմություն
Գրքի առաջին երեք տարբերակները հրատարակվել են 2003-2010 թվականներին և կոչվել են «Ինչպես սկսել սեփական բիզնես Հայաստանում»։ 2016 թվականի դեկտեմբերին հրատարակությունը անվճար տեղադրելուց հետո ներբեռնումների թիվն անցավ 25,000-ը, որից հետո որոշում կայացվեց տպել գրքի չորրորդ հրատարակությունը, որը վերնագրվեց «Քո սեփական բիզնեսը Հայաստանում»։ «Չորրորդ՝ լրամշակված և նորացված հրատարակության մեջ ներկայացված է բիզնեսի ամբողջ ճանապարհը՝ սկսած գաղափարից և բիզնես մոդելից, մինչև հաջողության բարձունքներին հասնելը»։

## Բովանդակություն
Գիրքը բաղկացած է 21+1 գլխից, որոնք բաժանված են 4 հիմնական մասի՝
#Պլանավորիր քո բիզնեսը, 
#Կազմակերպիր քո բիզնեսը, 
#Կառավարիր քո բիզնեսը, 
#Զարգացրու քո բիզնեսը։

Lրացուցիչ 22-րդ գլխի գաղափարն այն է, ինչպես նշված է գրքում, «որ եկել է ժամանակը՝ գործելու, ինքնակազմակերպվելու և Հայաստանում բիզնես սկսելու»։

## Ծանոթագրություններ

Կատեգորիա:Բիզնես գրքեր
Կատեգորիա:Գրքեր ընկերությունների մասին
Կատեգորիա:Անտարես հրատարակչության գրքեր
Խարավենկ Վերին

**Խարավենկ Վերին**, գյուղ Արևմտյան Հայաստանում, Խարբերդի վիլայեթի Չմշկածագի գավառակում։

Բնակչության մասին տվյալներ չեն պահպանվել։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Պավել Անդրեև

**Պավել (Պավլիկ) Անդրեև** (, ), Հոկտեմբերյան հեղափոխության մասնակից։ Նրան անվանել են մոսկովյան «Գավրոշ»։

Եղել է Միխելսոնի գործարանի դարբնի օգնական։ Ծնողներից գաղտնի Պավել Անդրեևն անցել է միխելսոնցիների մոտ, որոնք Օստոժենկայով հարձակվում էին Մոսկվայի զինվորական օկրուգի շտաբի վրա։ Նա կարմիրգվարդիականներին հասցնում էր պարեն, փամփուշտներ, վիրակապ։ Երբ դադարի ժամերին կարմիրգվարդիականները գնում էին հարևան թեյարանում տաքանալու, զենքի մի մասը թողնելով խրամատում, տղան անցնում էր մեկ հրացանից մյուսը և կրակում յունկերների վրա, ստեղծելով այնպիսի տպավորություն, թե բոլոր մարտիկները գտնվում են իրենց տեղերում։

Մի անգամ հրացաներից մեկը պատահականորեն ընկնում է հողապատնեշի մյուս կողմը։ Պավելը ձգվում է դեպի հրացանը և դուրս կախվում խրամատից։ Հակառակորդի գնդացիրը կրակում է և «մոսկովյան Գավրոշի» մարմինը խոցում 42 գնդակ։ Երեք օր հետո նա մահանում է վերքերից։

Դեռ մինչև 1917 թվականի հոկտեմբերը դարբնի որդի Պավել Անդրեևը մտել է բանվոր երիտասարդության «III ինտերնացիոնալ» միության մեջ։ Նա տարածում էր բոլշևիկյան թռուցիկներ, օգնում էր քարոզչական աշխատանքներին Զամոսկվորչիեում տեղավորված 55-րդ գնդի զինվորների շրջանում։

Նախկինում նրա անունն են կրել Միխելսոնի գործարանին մոտիկ գտնվող փողոցը, այդ ձեռնարկության դարբինների բրիգադը, Մոսկվայի Մոսկվորեչիեի շրջանի պիոներական շտաբը։ Նրա անունը գրանցվել է Մոսկվայի քաղաքային պիոներական կազմակերպության պատվո գրքում։

## Ծանոթագրություններ

Կատեգորիա:Հոկտեմբերյան հեղափոխության մասնակիցներ
Կատեգորիա:Կրեմլի պատի գերեզմանատանը թաղվածներ
Կատեգորիա:Ռուսաստանի քաղաքացիական պատերազմի մասնակիցներ (կարմիրներ)
ՄԱՊ գինու-կոնյակի գործարան

**ՄԱՊ գինու-կոնյակի գործարան**, ալկոհոլային խմիչքներ արտադրող առաջատար ձեռնարկություն Արմավիրի մարզի Լենուղի գյուղում։ Հիմնադրվել է 1942 թվականին Հայկական ԽՍՀՄ կառավարության կողմից որպես *Հոկտեմբերյանի գինու և կոնյակի գործարան*՝ Արարատյան դաշտի խաղողի մթերման համար։ Ընկերությունը հայտնի է գինու և կոնյակի *Արամե* ապրանքանիշով։

## Պատմություն
Հոկտեմբերյանի գինու և կոնյակի գործարանը հիմնադրվել է 1942 թվականին՝ որպես Խորհրդային Հայաստանի կառավարության պետական ձեռնարկություն։ 1995 թվականին գործարանի սեփականաշնորհումից հետո դարձել է բաց բաժնետիրական ընկերություն, 2001 թվականին՝ փակ բաժնետիրական ընկերություն։

2016 թվականից ի վեր գործարանը տարեկան ունի 14 միլիոն լիտր արտադրություն՝ հիմնված ֆրանսիական և գերմանական տեխնոլոգիաների վրա։

## Արտադրանք և ապրանքանիշեր
thumb|upright|''Գյումրի'', 7 տարեկան պրեմիում կոնյակ
Գործարանն արտադրում է գինի, մրգային գինի և կոնյակ։

ՄԱՊ գինու գործարանն արտադրում է կարմիր և սպիտակ գինիներ, հիմնականում *Արամե* ապրանքանիշի ներքո։ *Արամե* ապրանքանիշը ներառում է կարմիր և սպիտակ կիսաքաղցր գինի, ինչպես նաև մուսկատ, սապերավի և արենի խաղողներից ստացված գինի։ Գործարանն արտադրում է նաև *Տիգրան* կարմիր չոր գինի և *Հասմիկ* կարմիր կիսաքաղցր գինի։

Մրգային կիսաքաղցր գինիներից արտադրում է նռան, ելակի, կեռասի, սերկևիլի, սալորի, հոնի, ազնվամորու և մոշի։
 
ՄԱՊ-ը հայտնի է իր հայկական կոնյակի հավաքածուով՝ *Սուրբ Գրիգոր* 30 և 50 տարեկան, *Պարույր Սևակ* 40 տարեկան, *Մակար* 25 և 30 տարեկան, *Արամե* 20 և 30 տարեկան, *Ոսկե* 25 տարեկան, *Աշոտ Երկաթ* 22 տարեկան, *Մաշտոց* 15 տարեկան։
Այլ կոնյակներ՝ *Ոսկե դասական* 3, 5, 7 և 10 տարեկան, *Անահիտ* 10 տարեկան, *Գյումրի* 7 տարեկան, *Արամե* 3 և 5 տարեկան, *Արմավիր* 5 տարեկան և *Արմինա* 3, 5, 7, 10, 15 և 20 տարեկան։

## Պատկերասրահ

MAP Company buildings.jpg|ՄԱՊ գործարան
MAP winery vineyards.jpg|ՄԱՊ-ի խաղողի այգիներն Արմավիրում
MAP company cellars.jpg|ՄԱՊ-ի գինու մառանները
MAP company wine cellars.jpg|Գինու մառաններ


## Ծանոթագրություններ

## Արտաքին հղումներ
*Պաշտոնական կայք
*Պաշտոնական կայք 

Կատեգորիա:1942 հիմնադրումներ Հայաստանում
Կատեգորիա:Հայաստանի գինեգործարաններ
Կատեգորիա:Հայկական ապրանքանիշեր
Կատեգորիա:Հայկական գինիներ
Կատեգորիա:Հայկական օղիներ
Վիլլիան Ժոզե

**Վիլլիան Ժոզե դա Սիլվա** (, ), բրազիլացի ֆուտբոլիստ, «Ռեալ Սոսիեդադի» հարձակվող։

## Կենսագրություն
Վիլլիան Ժոզեն ֆուտբոլով զբաղվել սկսել է բրազիլական ԿՌԲ ակումբում։ 2007 թվականին տեղափոխվել է «Գրեմիո Բարուերի» ակումբ, որի կազմում 2009 թվականի օգոստոսի 1-ին նշել է իր նորամուտը Սերիա Ա-ում՝ փոխարինման դուրս գալով «Բոտաֆոգո» ակումբի դեմ արտագնա խաղի վերջում։ 2010 թվականի հունվարի 17-ին Վիլլիան Ժոզեն խփել է իրա առաջին գոլը պռոֆեսիոնալ մակարդակում՝ աչքի ընկնելով «Սերտանզինյու» ակումբի դեմ խաղում, որն անցկացվում էր Սան-Պաուլոյի առաջնության շրջանակներում։ Սերիա Ա-ում իր առաջին գոլը խփել է նույն թվականի մայիսի 9-ին՝ հավասարեցնելով հաշիվը «Ավաի» ակումբի դեմ արտագնա խաղում։

2010 թվականի առաջնության արդյունքներով, որում Վիլլիան Ժոզեն խփել էր 6 գոլ, «Գրեմիո Բարուերին» դուրս է մնացել Սերիա Ա-ից, իսկ ֆուտբոլիստը տեղափոխվել է Ուրուգվայի «Դեպորտիվո Մալդոնադո», որտեղից հետագայում վարձավճարով տեղափոխվել է բրազիլական և իսպանական տարբեր ակումբներ։ 2011 թվականի փետրվարին Վիլլիան Ժոզեն տեղափոխվել է «Սան Պաուլու»։ Առաջին մրցաշրջանում նա մեկնարկային կազմում իր տեղը զիջել է Լուիս Ֆաբիանոյին և Դագոբերտոյին։

2012 թվականի դեկտեմբերի 13-ին Վիլլիան Ժոզեն տեղափոխվել է «Գրեմիո», իսկ 2013 թվականի մայիսին՝ «Սանտոս» ակումբ։ 2013 թվականի Սերիա Ա-ում նա պարբերաբար խաղացել է և խփել 5 գոլ՝ այդ թվում գրավելով նաև «Կորինթիանսի» դարպասը, որը «Սանտոսի» ամենասկզբունքային հակառակորդն է։

2014 թվականի հունվարի 8-ին Վիլլիան Ժոզեն դարձել է «Ռելա Մադրիդ» խաղացող և ուղարկվել ակումբի 2-րդ թիմ, որը հանդես էր գալիս Սեգունդայում։ Մարտի 15-ին նա ձևակերպել հեթ-տրիկ «Ռեկրեատիվո» ակումբի դեմ խաղում, ինչի շնորհիվ ընդգրկվել է «Ռեալի» հիմնական կազմում։ 2014 թվականի մայիսի 11-ի Վիլլիան Ժոզեն «Ռեալի» հիմնական կազմում կատարել է իր նորամուտը Պրիմերիայում՝ փոխարինելով Կազեմիրոյին «Սելտայի» դեմ խաղի 69-րդ րոպեին։ Դա եղել միակ դեպքը, երբ բրազիլացին խաղացել է «Ռեալի» հիմնական ազմում։

2014 թվականի հունիսին Վիլլիան Ժոզեն տեղափոխվել է Սեգունդայում հանդես եկող «Ռեալ Սարագոսա», որի կազմում մրցաշրջանի ընթացքում խփել է 10 գոլ։ 2015 թվականի հուլիսի 30-ին բրազիլացին տեղափոխվել է «Լաս-Պալմաս», որը վերադարձել էր Պրիմերա։ 2015 թվականի դեկտեմբերի 12-ին նա խփել է իր առաջին գոլը Պրիմերայում, որը դարձել է միակ և հաղթական գոլը «Բետիսի» դեմ տնային խաղում։ 2015/16 մրցաշրջանում նա խփել է 9 գոլ՝ այդ թվում գրավելով նաև «Բարսելոնայի» և Մադրիդի «Ռեալի» դարպասները։

## Ծանոթագրություններ

## Արտաքին հղումներ
* 
* 
* 

Կատեգորիա:Բրազիլացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Պռոշյանի կոնյակի գործարան

**Պռոշյանի կոնյակի գործարան**, ալկոհոլային խմիչքներ արտադրող առաջատար ձեռնարկություն Երևանում։ Գտնվում է Աշտարակի խճուղում՝ դեպի Պռոշյան գյուղ գնացող հատվածում։ Գործարանը հայտնի է իր *Մանե* կոնյակի ապրանքանիշով։

## Պատմություն
1885 թվականից կոնյակի գործարանը գործարկվել է Պռոշյան գյուղում։ Ներկայիս արտադրամասերը բացվել են 1980-ական թվականներին` որպես Հայկական ԽՍՀ պետական ձեռնարկություն Երևանի հյուսիսարևմտյան ծայրամասում։ Խորհրդային Միության փլուզումից հետո գործարանը 1996 թվականին սեփականաշնորհվել է։

Հայկական կոնյակը գործարանի հիմնական արտադրանքն է, որը ստացվում է Արարատյան դաշտի բերրի խաղողից։ Գործարանն ունի նաև մի շարք այլ ապրանքներ, այդ թվում`գինի, մրգային գինի, օղի և պահածոյացված սնունդ։ Ընկերությունն արտադրում է նաև կոնյակների հուշանվերների մեծ հավաքածու։ Արտադրությունն ամբողջովին հիմնված է իտալական տեխնոլոգիայի վրա։

Գործարանի արտադրանքը մշտապես արտահանվում է Ռուսաստան, Ուկրաինա, Լատվիա, Բելառուս, Լիտվա, Վրաստան, Գերմանիա, Էստոնիա, ԱՄՆ, Հունաստան, Լեհաստան, Իսրայել, Հարավային Կորեա, Ղազախստան և Տաջիկստան։

Բացի Երևանում տեղակայված գլխավոր գործարանը, ընկերությունը գործարկում է նաև Պռոշյան-Այգեստան գինու գործարանը Արմավիրի մարզի Այգեստան և Պռոշյան գյուղերում։ Սակայն ամբողջ շշալցման գործընթացը տեղի է ունենում Երևանում գտնվող հիմնական գործարանում։

## Արտադրանք և ապրանքանիշեր
thumb|''Մանե'' 3 տարեկան հայկական կոնյակ Պռոշյանի կոնյակի գործարանից
Գործարանը հիմնականում հայտնի է Հայաստանի կոնյակի արտադրության մեծ բազմազանությամբ։ Պռոշյանի կոնյակի արտադրության ապրանքանիշերն են՝
*Մանե, 3, 5, 8 և 30 տարեկան հին պրեմիում կոնյակ
*Khent With Cigar, 10, 20 և 30 տարեկան էքստրա դասական կոնյակ
*Չարենց, 10, 20 և 30 տարեկան էքստրա դասական կոնյակ
*Վարդան Մամիկոնյան, 3, 5, 8 և 20 տարեկան հին պրեմիում կոնյակ
*Խենթ, 10, 20 և 30 տարեկան հին պրեմիում կոնյակ
*Պապ թագավոր, 20, 25 և 30 years տարեկան հին պրեմիում կոնյակ
*Պռոշյան, 3, 5, 8 և 20 տարեկան հին պրեմիում կոնյակ
*Ամելի, 15 տարեկան հին պրեմիում կոնյակ
*Հայկական օպերա, հատուկ խառնուրդ պրեմիում կոնյակ
*Մարշալ Մուրադ, 3, 5, 8 և 10 տարեկան հին կոնյակ
*Հ. Շիրազ, 3, 5 և 8 տարեկան հին կոնյակ
*Մուսինյան, 3, 5 և 8 տարեկան հին կոնյակ
*Շերամ, 3, 5 և 8 տարեկան հին կոնյակ
*Արծրունի, 3, 5 և 8 տարեկան հին կոնյակ
*Հր. Քոչար, 8 տարեկան հին կոնյակ
*Հայկական ամրոց, 3 և 5 տարեկան հին կոնյակ
*Հայկուհի, 3, 5, 8 և 15 տարեկան հին կոնյակ
*Արա ջան, 3 և 5 տարեկան հին կոնյակ
*Արտամատ, 5 տարեկան հին կոնյակ
*Շնորհավորական, 5 տարեկան հին կոնյակ
*Ցարևնա Աննա, 8 տարեկան հին կոնյակ
*Թամար թագուհի, 8 և 10 տարեկան հին կոնյակ նուշի համով
*Արմենուհի, soft blended 10 տարեկան հին կոնյակ սալորի համով
*Վ. Տերյան, 3, 5 և 8 տարեկան հին կոնյակ վանիլի և շոկոլադի համով
*Երեք աստղ, խաղողի կոնյակ վանիլային շոկոլադի համով
*Հինգ աստղ, խաղողի կոնյակ վանիլային համով

## Ծանոթագրություններ

## Արտաքին հղումներ
*Պաշտոնական կայք

Կատեգորիա:1885 հիմնադրումներ Հայաստանում
Կատեգորիա:Հայաստանի գինեգործարաններ
Կատեգորիա:Հայկական ապրանքանիշեր
Կատեգորիա:Հայկական կոնյակներ
Մուլեն դը լա Գալետի ինտերիերը (նկար)

**«Մուլեն դը լա Գալետի ինտերիերը»** (), իսպանացի գեղանկարիչ, գծանկարիչ, դիմանկարի և ծաղրանկարի վարպետ, ազգային մոդեռնիզմի կարկառուն ներկայացուցիչ Ռամոն Կասասի նկարներից։ Հեղինակը կտավը վրձնել է մոտավորապես 1890  թվականին։ Յուղաներկով կտավի չափերն են՝ 78.5 × 69 սմ։ «Մուլեն դը լա Գալետի ինտերիերը» ստեղծագործությունն այսօր պահպանվում և ցուցադրվում է Կատալոնական արվեստի ազգային թանգարանում (Բարսելոնա, Իսպանիա)։

## Պատմություն
«Մուլեն դը լա Գալետի ինտերիերը» ստեղծագործությունը պատկանում է Մոնմարտրի Մուլեն դը լա Գալետ կաբարեի ինտերիերի շարքին, որոնք հեղինակը վրձնել է Ֆրանսիայի մայրաքաղաք Փարիզում ապրելու և ստեղծագործելու տարիներին՝ 1890 թվականի ձմեռվանից մինչև 1891 թվականի ամռան սկիզբ։ Առաջին անգամ կտավը հասարակության համար ցուցադրության է ներկայացվել 1891 թվականի նոյեմբերին Բարսելոնայի Սալա Պարես պատկերասրահում։ «Մուլեն դը լա Գալետի ինտերիերը» և  «Պլենէր» կտավները Ռամոն Կասասի այդ ժամանակաշրջանի միակ ստեղծագործություններն են, որոնք պահպանվում են Ազգային թանգարանում։ 2011 թվականին Կատալոնական արվեստի ազգային թանգարանին կտավը հանձնվեց Իսպանիայի մշակույթի նախարարության կողմից. այն բռնագրավվեց նախորդ սեփականատիրոջից՝ հարկերը չվճարելու դիմաց։

## Նկարագիր
«Մուլեն դը լա Գալետի ինտերիերը» ստեղծագործությունում կտավի հեղինակը՝ Ռամոն Կասասը, պատկերել է փարիզյան ամենահայտնի կաբարեներից մեկի՝ Մուլեն դը լա Գալետի ինտերիերը։ Նկարում հաստատության այն անկյունն է պատկերված, որը հեղինակը վրձնել էր մեկ այլ ստեղծագործությունում՝ «Պարահանդես Մուլեն դը լա Գալետում». այդ անկյունը օրկեստրի հարևանությամբ է գտնվում։ Այսօր այդ նկարը պահպանվում է Կաու Ֆերրա թանգարանում՝ Սիտխեսում։

Կտավում Ռամոն Կասասը վրձնել է և՛ սովորական ունայնություն, և՛ ինտիմ տեսարան։ Նկարում պատկերված են երեք հոգի։ Գլխավոր հերոսուհին աղջիկ է, կիսաշրջված դիտողից. նա անտարբեր նստած է սեղանի մոտ։ Այդ աղջկա դիմաց նստած է սիրահար զույգ։ Աղջիկն անտարբեր է նաև երաժշտության նկատմամբ, որը վերևում նվագում է միայնակ երաժիշտը։

## Ծանոթագրություններ

## Գրականություն
* Doñate, Mercè; Mendoza, Cristina: *Ramon Casas. El pintor del modernismo*. MNAC. 2001. ISBN 84-8043-077-X

## Արտաքին հղումներ
*  
*  

Կատեգորիա:1890 նկարներ
Կատեգորիա:Ռամոն Կասասի նկարներ
Կատեգորիա:Իսպանիայի արվեստ
Կատեգորիա:Կատալոնական արվեստի ազգային թանգարանի նկարներ
Կալամբա

**Կալամբա** (թագալերեն Lungsod ng Calamba), քաղաք Ֆիլիպիններում՝ Կալաբարիոն վարչական շրջանում։ Քաղաքը Լագունայի նահանգի մի մասն է։

## Պատմություն
Սկզբում Կալամբան Թաբուկոյի քաղաքն էր։ 1742 թվականի օգոստոսի 28-ին ստացավ գյուղի կարգավիճակ (pueblo): 2001 թվականի ապրիլի 21-ին, համաձայն տեղի 9024 օրենքի, Կալամբան ստացավ քաղաքի կարգավիճակ (component city):

Քաղաքը հայտնի է դարձել 1945 թվականի փետրվարի 1-ին տեղի ունեցած ճապոնական զինվորների կողմից կազմակերպված քաղաքացիական զանգվածային սպանդից հետո։

## Աշխարհագրական դիրք
Քաղաքը գտնվում է Լուզոն կղզու հարավ-արևմտյան մասում, Լագունա դե Բայի լճի ափին։ Մանիլայի մայրաքաղաքից մոտ 40 կմ հարավ-արևելք։ Քաղաքը զբաղեցնում է 144.8 քառակուսի կիլոմետր տարածք։ Բացարձակ բարձրությունը ծովի մակարդակից 21 մետր է։

## Բնակչություն
2007 թվականի մարդահամարի տվյալներով բնակչությունը կազմում է 328,122 մարդ։

Բնակչության դավանանքային կազմը ներառում է կաթոլիկներ` 89.72%, բողոքականները` 3.43%, քրիստոնյաներ` 3.14% և մուսուլմաններ `0.26%:

## Տնտեսություն
Քաղաքը Ֆիլիպինների կարևոր արդյունաբերական կենտրոնն է։ Կալամբայի տարածքում գործում են 9 արդյունաբերական գոտիներ։

* Allegis IT Park
* CarmelRay Premiere International Park
* Carmelray Industrial Park I
* Carmelray Industrial Park II
* Carmelray International Business Park
* Filinvest Technology Park
* Light and Science Park II
* Light Industry and Science Park
* YTMI Realty Special Economic Zone

## Վարչական բաժանում
Քաղաքի տարածքը վարչականորեն բաժանված է եղել 54 մասերի։

## Հայտնի բնիկներ
Խոսե Ռիսալ - գիտնական, բանաստեղծ, նկարիչ և քանդակագործ։

## Ծանոթագրություններ

Կատեգորիա:1742 թվականին հիմնադրված բնակավայրեր
Կատեգորիա:Ֆիլիպինների քաղաքներ
Ֆրենկ Բենսոն

**Ֆրենկ Բենսոն** (, ), ամերիկացի իմպրեսիոնիստ նկարիչ և մանկավարժ։ 10 ամերիկացի նկարիչներից մեկն էր, ինչպես նաև` Ամերիկյան արվեստի և գրականության ակադեմիայի անդամ, նաև` The Guild of Boston Artists կազմակերպության անդամ։ Հայտնի է իր նկարներով, ջրանկարներով և օֆորտներով։ Նրա նկարների ամենաբարձր արժեքը վճարվել է 1995 թվականին կայացած Sotheby’s աճուրդում` կազմելով 0,4.1 մլն դոլար։

## Կենսագրություն
Ծնվել է 1862 թվականի մարտի 24-ին, Մասաչուսեթս նահանգի Սեյլեմ քաղաքում։ Ծնվել է բրոքեր Ջորջ Վիգին Բենսոնի և նրա կնոջ` Էլիզաբեթ Փոլլիի ընտանիքում։ Նրանք իրենց հերթին Սեյլեմ քաղաքի հիմնադիրներից են։ Նրա պապիկը` Սամուել Բենսոնը, ծովային նավապետ էր։ Նրա եղբայրը` Ջոն Բենսոնը, եղել է ճարտարապետ և նկարիչ։ Մանկուց հետաքրքրվելով թռչնաբանությամբ և որսորդությամբ, Ֆրենկը ցսնկանում էր դառնալ թռչնաբան պատկերազարդող։ Այդ նպատակով 1880 թվականին նա սկսում է սովորել գեղարվեստի թանգարան(Բոստոն)ում, աշակերտելով Էմիլ Օտտո Գրունդմանին։ Այստեղ նա ծանոթացել է ապագա նկարիչ Ջոզեֆ Սմիթի, Ռոբերտ Ռիդի և Էդմոնդ Տարբելի հետ։ Երբ Ֆրանկը 21 տարեկան էր, ծնողները նրան նվիրում են 2000 դոլար` Եվրոպայում սովորելու համար, և նա մեկնում է Փարիզ, որտեղ սովորում է Ժյուլիանի ակադեմիայում` հետագայում, 1883-1884 թվականներին` իր ընկերների` Ջոզեֆ Սմթի և Էդմունդ Տարբելի հետ։ Ակադեմիայում նրա ուսուցիչներն էին Գուստավ Բուլանժեն և Ժիլ Լեֆեվրը։ Բացի գեղարվեստական գործունեությունից, Բենսոնը զբաղվում է մանկավարժությամբ։ 1886 թվականին սովորում է Մեյն նահանգի Փորթլանդ քաղաքի արվեստի դպրոցում։ 1889 թվականի գարնանը նա Բոսթոնի Գեղեցիկ արվեստների դպրոցի թանգարանում սկսում է ուսուցանել անտիկ գեղանկարչություն, որտեղ 1890 թվականին սկսում է ղեկավարել նկարչական բաժինը։ Այստեղ նա աշխատում է մինչև 1913 թվականը։ Մահանում է 1951 թվականի նոյեմբերի 15-ն Մասսաչուսեթս նահանգի Սեյլեմ քաղաքում։ Թաղվել է տեղի գերեզմանատանը։

## Ընտանիք
1884 թվականի ամռանը Բենսոնը Կոնկարնոյում նկարել է Էդվարդ Սիմոնսի և Վիլիարդ Մետկալֆի հետ։ Այստեղ նա հանդիպում է մի ամերիկուհու`  Էլեն Փերի Փեյսոնին իր հայրենի քաղաքից և 1888 թվականին ամուսնանում է նրա հետ։ Նրանք չորս երեխաներ են ունենում` Էլիզավետը, Սիլվիան, Ժորժը և Էլեոնորը։

## Որոշ աշխատանքներ

File:In Summer 1887 Frank Weston Benson.jpg|
File:Benson Against the Sky.jpg|
File:Eleanor in the Pines oil 1906 Frank Weston Benson.jpg
File:Frank W. Benson, The Sunny Window, 1919.jpg|


## Ծանոթագրություններ

## Արտաքին հղումներ
* Նկարիչի կայք
* Catalogue of an exhibition of dry-points and etchings by Frank W. Benson
* Իմպրեսիոնիստ Ֆրանկ Բենսոն (1862—1951)
 

Կատեգորիա:Ամերիկացի գրաֆիկներ
Կատեգորիա:Ամերիկացի դիմանկարիչներ
Կատեգորիա:Ամերիկացի մանկավարժներ
Կատեգորիա:Ամերիկացի նկարիչներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Ժյուլիանի ակադեմիայի շրջանավարտներ
Կատեգորիա:Իմպրեսիոնիստ գեղանկարիչներ
Թարլակ

**Թարլակ,** (թագալերեն՝ Lungsod ng Tarlac), Ֆիլիպիններում գտնվող քաղաք, Կենտրոնական Լուսոն տարածաշրջանի, համանուն նահանգի վարչական կենտրոնը։

## Աշխարհագրություն
Գտնվում է նահանգի կենտրոնական մասում։ Քաղաքի տարածքը կազմում է 274.66 կմ²։ Վարչականորեն այն բաժանված է 76 բարանգայի։ Քաղաքի միջին բարձրությունը ծովի մակարդակից կազմում է 24 մետր, իսկ արևմտյան ծայրամասում այն հասնում է մինչև 50 մետրի։ Քաղաքի միջով հոսում է փոքր Թարլակ գետը։

## Բնակչություն
Քաղաքի բնակչությունը՝ ։

## Լեզուներ
Բնակչության 44%-ը խոսում է մայրենի լեզվով։ Մյուսները խոսում են թագալերեն (12.4%): Քաղաքում այլ տարածաշրջանային բարբառներով նույնպես խոսում են։

## Պատկերասրահ

Պատկեր:Tarlac City 1.JPG|Մուտքը դեպի քաղաք
Պատկեր:Tarlac State University Main Campus.jpg|Թարլակի պետական համալսարան


## Ծանոթագրություններ

## Արտաքին հղումներ
* Tarlac City պաշտոնական կայքէջ 
* Թարլակը Tarlacprovince.com կայքում 
* Տեղեկատվություն Ֆիլիպինյան վիճակագրական մարմնի կողմից Թարլակի մասին 

Կատեգորիա:1788 թվականին հիմնադրված բնակավայրեր
Կատեգորիա:Ֆիլիպինների բնակավայրեր
Վեդի Ալկո

**Վեդի Ալկո**, ալկոհոլային խմիչքների առաջատար ձեռնարկություն Արարատի մարզի Գինեվետ գյուղում։ Հիմնադրվել է 1994 թվականին՝ միավորելով երկու գինու գործարանների՝ 1938 թվականին հիմնադրված Գետափի գինու գործարանի և 1956 թվականին հիմնադրված Վեդու գինու գործարանի։ Վեդի Ալկոն մշակում է հիմնականում Արարատյան դաշտի, ինչպես նաև Վայոց ձորի մարզի Արենի և Գետափ գյուղերի խաղողը։

## Պատմություն
Վեդիի գինու գործարանի շինարարությունը սկսվել է 1952 թվականին և ավարտվել 1956 թվականին որպես պետական ձեռնարկություն։ Գործարանի ստեղծման արդյունքում շրջակայքի երկու գյուղերն արագ զարգացան։ Գործարանից հարավ գտնվող բնակավայրում ձևավորվեց Նոր Ուղի համայնքը, այնուհետև՝ ևս մեկ բնակավայր՝ Վեդու գինու գործարանին կից բնակավայր։ 2000-ական թվականներին գործարանի բնակավայրը դարձավ առանձին գյուղ և վերանվանվեց Գինեվետ։

Խորհրդային Միության փլուզումից հետո Վեդու գինու գործարանը 1994 թվականին սեփականաշնորհվել է և դարձել փակ բաժնետիրական ընկերություն։ Գործարանի արտադրանքը մշտապես արտահանվում է Ռուսաստան, ԱՄՆ, Ուկրաինա, Լատվիա, Էստոնիա, Ֆրանսիա, Լիտվա և այլն։

Վայոց ձորի մարզի Գետափ գյուղում 1938 թվականից գործող Գետափի գինու գործարանը 1994 թվականի սեփականաշնորհումից հետո նույնպես պատկանում է «Վեդի Ալկո» ՓԲԸ-ին։

## Արտադրանք և ապրանքանիշեր
thumb|upright|''Գետափ Վերնաշեն'' կարմիր կիսաքաղցր գինի «Վեդի Ալկո»-ից՝ պատրաստված «Արենի» խաղողից
Գործարանն արտադրում է գինի, կոնյակ և օղի, արտադրում է մի շարք կարմիր և սպիտակ, չոր կիսաքաղցր և աղանդերի գինիներ։ Վեդի Ալկոյի հայտնի գինու ապրանքանիշերից են՝ *Երևանցի*, *Գետափ Վերնաշեն*, *Արենի գոլդ*, *Անուշ*, *Հայք*, *Խորան*, *Վիվատ Արմենիա* և *Խարջի*։ Գործարանն արտադրում է նաև արենի, կագոր, մուսկատ, սապերավի խաղողների գինիներ։ Արտադրում է նաև մոշի, ազնվամորու, բալի, դեղձի և նռան մրգային գինիներ։

Գործարանի օղու ապրանքանիշերից են՝ «Աֆիշա», «Լիդեր», «Ստոլիկ», «Սենատոր», «Նովինկա» և «Բոչկա»։ Արտադրում է նաև խաղողի, ծիրանի, ցորենի, թթի, հոնի և բալի օղիներ։

Կոնյակի ապրանքանիշերից են՝ *Դուդուկ* (7 և 10 տարեկան), *Արաքս* (10 տարեկան) և *Վիվատ Արմենիա* (3, 5, 7 և 10 տարեկան)։ Գործարանն արտադրում է նաև Մուսկատ և ծիրանի կոնյակ։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:1956 հիմնադրումներ Հայաստանում
Կատեգորիա:Հայկական գինիներ
Կատեգորիա:Հայկական ապրանքանիշեր
Կատեգորիա:Հայկական օղիներ
Կատեգորիա:Հայաստանի գինեգործարաններ
Կատեգորիա:1994 հիմնադրումներ Հայաստանում
Գրիգորի Կրավչենկո

**Գրիգորի Կրավչենկո** (, ), կործանիչ ավիադիվիզիայի հրամանատար, ավիացիայի գեներալ-լեյտենանտ, ԽՍՀՄ կրկնակի հերոս։

Ծնվել է Դնեպրոպետրովսկի մարզի Գոլուբովկա գյուղում։ Դեռ պատանի հասակում Ուրալի գյուղական երիտասարդության դպրոցում հրապուրվում է ավիացիայով, ընտրվում Պաջըավիաքիմիայի կոմիտեի նախագահ և կազմակերպել է ավիախմբակ։ 1931 թվականի ՀամԼԿԵՄ IX համագումարից հետո Գրիգորին ուղարկվեց Կաչինսկի օդաչուական ռազմական դպրոցը։ Եռամյա ծրագիրը անցնում է 11 ամսում։ Քսան տարեկանում ավարտում է օդաչուների դպրոցը և, որպես թռիչքի գերազանց վարպետ, թողնվում դպրոցում որպես հրահանգիչ։ 1933 թվականից Կրավչենկոն օղակի հրամանատար էր հատուկ նշանակության ավիաբրիգադում։ Նա կատարում է նոր տեխնիկայի բազմակողմանի փորձարկում և պատրաստում է փորձարկող օդաչուների կադրեր։

1937 թվականին մասնակցում է չին-ճապոնական պատերազմին։ Հենց առաջին մարտում նա կործանում է հակառակորդի երկու ինքնաթիռ։ Այդ պատերազմում նա պաշտպանում է Կանտոնի, Խանկոուի և մյուս քաղաքների օդային մատույցները։ Չինացիները նրա ջոկատը անվանում էին «Արդարության սուր»։ 1939 թվականի փետրվարի 22-ին Կրավչենկոն արժանանում է Խորհրդային Միության հերոսի կոչման «Խորհրդային Միության պաշտպանական հզորության ամրապնդման վերաբերյալ կառավարության հատուկ առաջադրանքները օրինակելիորեն կատարելու և հերոսություն ցուցաբերելու համար»։ Նույն տարվա ամռանը նա կրկին մարտնչում է ճապոնացիների դեմ՝ ետ մղելով նրանց հարձակումը Մոնղոլիայի Ժողովրդական Հանրապետության վրա։ Միայն վճռական մարտերի 8 օրվա ընթացքում մայոր Կրավչենկոյի գունդը ոչնչացնում է թշնամու 75 ինքնաթիռ, որոնցից ավելի քան տասը խփում է հրամանատարը։ 1939 թվականի օգոստոսի 29-ին «մարտական առաջադրանքները օրինակելիորեն կատարելու և աչքի ընկնող հերոսության համար» Կրավչենկոն և Գրիցևեցը պարգևատրվում են «Ոսկե մեդալով» և դառնում Խորհրդային Միության առաջին կրկնակի հերոսները։ Կրավչենկոյի գունդը արժանանում է Կարմիր դրոշի շքանշանի։

Հայրենական մեծ պատերազմի տարիներին Կրավչենկոն կործանիչ ավիացիոն դիվիզիայի հրամանատար էր, որը մարտնչում էր Լենինգրադի, Կալինինի, Արևմտյան, Բրյանսկի, Վոլխովի ռազմաճակատներում, այնուհետև հատուկ խմբավոր հրամանատար էր։ Զոհվել է մարտի ժամանակ։ Նրա աճյունասափորը Կրեմլի որմնախորշում է դրել ճակատայինների պատվիրակ գնդապետ Լոբանը։
ձախից|thumb|Գրիգորի Կրավչենկոյին նվիրված ԽՍՀՄ փոստային նամականիշ

## Ծանոթագրություններ

Կատեգորիա:Խորհրդային Միության կրկնակի հերոսներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՄԿԿ անդամներ
Կատեգորիա:Անձինք նամականիշերի վրա
Կատեգորիա:Գեներալ-լեյտենանտներ
Արվիդ Թոխունց

**Արվիդ Դրաստամատի Թոխունց** (, ), հայազգի խորհրդային և ռուսական ավիակոնստրուկտոր, Մյասիշև անվան փորձարարական մեքենաշինության գործարանի գլխավոր կոնստրուկտոր (1976-1981)։

## Կենսագրություն
Ծնվել է 1935 թվականին Բաքվում։ 1953 թվականին ոսկե  մեդալով ավարտել է Երևանի Չկալովի անվան դպրոցը։ Այնուհետև ընդունվել է Մոսկվայի ավիացիոն ինստիտուտը և 1959 թվականին ինքնաթիռների շինարարության ինժեներ-մեխանիկ մասնագիտությամբ ավարտել այն։ Նույն  թվականից աշխատել է Անդրեյ Տուպոլևի հատուկ կոնստրուկտորական բյուրոյում։ Տեխնիկական գիտությունների թեկնածուի աստիճանը ստացել է 1966 թվականին։ 1967-1981 թվականներին աշխատել է   Մյասիշև անվան փորձարարական մեքենաշինության գործարանում։ Եղել է աերոդինամիկայի բաժնի վարիչ, գլխավոր կոնստրուկտորի տեղակալ (1972) և  գլխավոր կոնստրուկտոր (1976)։ 1981 թվականից աշխատել է Կորոլյովի անվան «Էներգիա» հրթիռատիեզերական կորպորացիայում։

Արվիդ Թոխունցի ղեկավարությամբ ստեղծվել է  Մ-17 մակնիշի բարձունքային  ինքնաթիռը (որով սահմանվել է բարձրության, արագության և արագ վերընթացի ավելի քան 25 ռեկորդ), հրթիռային բլոկների և «Էներգիա-Բուրան» հրթիռատիեզերական համալիրի բաղադրամասերի փոխադրիչ-ինքնաթիռ՝ ռազմավարական կործանիչ Մ-3-ի հենքի վրա։

Բազմաթիվ տպագրված աշխատությունների և 24 գյուտի հեղինակ է։

## Ծանոթագրություններ

## Աղբյուրներ
* Саркисян А. Е. Армяне-военные ученые, конструкторы, производственники и испытатели XX века. Т.2.-Ер.:"Амарас",2005, с.43-50
* Тохунц Арвид Драстаматович
* «Иллюстрированная энциклопедия ЭМЗ им. В. М. Мясищева» т.8 / А. А. Брук, К. Г. Удалов, С. Г. Смирнов, Авико пресс, 2005 /

Կատեգորիա:Ավիակոնստրուկտորներ
Կլիմենտ VII (հակապապ)

**Կլիմենտ VII** (աշխարհիկ անունը՝ Ռոբերտ, կոմս Ժնևսկի, ), հակապապ՝ 1378 թվականի սեպտեմբերի 20-ից մինչ մահը։ Արևմտյան մեծ բաժանման ժամանակաշրջանի «ավինյոնյան» երկու  հակապապերից առաջինը։

## Կենսագրություն
### Մինչև ընտրությունը

մինի|ձախից|Կլիմենտ VII-ի կիսանդրին Ավինյոնի փոքր պալատում
Ռոբերտը Ժնևի կոմս Ամադեուս III-ի կրտսեր որդիներից մեկն էր, ծնվել է 1342 թվականին։ Իր համար հոգևոր ուղի ընտրելով՝ նա արդեն պատանեկան տարիքից քահանա ձեռնադրվեց, իսկ 1359 թվականին դարձավ առաքելական պրոտոնոտար։ 1361 թվականին նա դարձավ եպիսկոպոս՝ որպես այդպիսին նշանակվելով Տերուանում (քաղաք Ֆրանսիայի հյուսիսում), 1368 թվականին Ռոբերտը դարձավ Կամբրեի եպիսկոպոս, իսկ 1371 թվականի մայիսի 30-ին՝ կարդինալ։

1376 թվականին նշանակվել է պապի լեգատ Հյուսիսային Իտալիայում, որտեղ այդ ժամանակ պապական մարզերում ապստամբություն էր ծագել։ Ռոբերտը, ում բնավորությունը և ապրելու կերպը ավելի շատ զինվորականի էր բնորոշ, քան հոգևոր սպասավորի, անձամբ է առաջնորդել ապստամբությունը ճնշելու համար այստեղ ուղարկված զորքերը։ Չեզենա քաղաքի գրավման ժամանակ սպանվեց մոտ 4000 մարդ, ինչով Ռոբերտ Ժնևսկին «մսագործի» և «չեզենյան դահճի» մականուններ վաստակեց։

### Եկեղեցու բաժանումը
Գրիգորիոս XI-ի մահից հետո Հռոմում հրավիրված կոնկլավը նոր պապ ընտրեց Բարտոլոմեո Պրինյանոյին, ով ընդունեց Ուրբանոս VI անունը։ Նա թագադրվեց 1378 թվականի ապրիլի 10-ին. կարդինալ-ընտրողները նրան հարգում էին որպես օրինական ընտրված պապ։ Սակայն նոր պոնտիֆիկի՝ կարդինալների և կուրիական մեծատոհմիկների դեմ ձեռնարկած միջոցները հանգեցրին նրան, որ արդեն 1378 թվականի աշնանը պապն իր դեմ հանեց գրեթե բոլոր կարդինալներին։

Կարդինալ-ընտրողների մեծ մասը, ներառյալ՝ բոլոր ֆրանսիացիները, հավաքվեցին Ֆոնդի քաղաքում և չեղարկեցին նախորդ կոնկլավի որոշումը (ժողովրդի վստահությունը չվայելելու պատճառաբանությամբ)։ Ի պատասխան՝ Ուրբանոս VI-ը իր հետևորդների շարքերից 29 նոր կարդինալներ նշանակեց։

1378 թվականի սեպտեմբերի 20-ին Ֆոնդիում կարդինալները նոր պապ ընտրեցին Ռոբերտ Ժնևսկուն։ Նա ընդունեց Կլիմենտ VII անունը և  զենքի ուժով փորձեց նվաճել Հռոմը։ Սակայն քաղաքի բնակչությունը պաշտպանեց Ուրբանոս VI-ին, իսկ Կլիմենտը ստիպված եղավ հեռանալ Հռոմի մատույցներից։ Նա ուղևորվեց դեպի Ավինյոն, որտեղ արագ վերականգնեց երբեմնի պապական վարչակազմը։ Երկու պապերը միմյանց բանադրանքի տակ դրեցին՝ այդ կերպ եկեղեցու բաժանումը այլևս իրականություն դարձնելով։ Արևմտյան եկեղեցու պառակտումը ավելի ուշ ստացավ Մեծ հերձված անվանումը և շարունակվեց մի քանի տասնակմյակ։ Ուրբանոս VI-ի օրինականությունը ճանաչվեց Սրբազան Հռոմեական կայսրության, Հունգարիայի, Լեհաստանի, սկանդինավյան երկրների և Անգլիայի կողմից, իսկ Կլիմենտին աջակցում էին Ֆրանսիան, Շոտլանդիան, Նեապոլը, Սիցիլիան և Պիրենեյան թերակղզու երկրները։

Մինչ իր մահը 1394 թվականին Կլիմենտ  VII-ի նստավայրը Ավինյոնն էր։ Նա աջակցում էր Լյուդովիկոս II-ին Նեապոլի համար պայքարում։ Բանադրեց այդ պայքարում իր մրցակից Վլադիսլավին։ Կլիմենտ հակապապը ոչ մի փորձ չարեց վերացնելու եկեղեցիական պառակտումը։ Մահից հետո նրան հաջորդել է Բենեդիկտոս XIII-ը։

## Գրականություն
* 

## Ծանոթագրություններ

## Հղումներ
* Католическая энциклопедия 
* 

Կատեգորիա:Անձինք այբբենական կարգով
Կատեգորիա:Հռոմի հակապապեր
Կատեգորիա:Փարիզի համալսարանի շրջանավարտներ
Կոնստանտին Պամֆիլով

**Կոնստանտին Պամֆիլով** (, ), ՌԽՖՍՀ Ժողովրդական կոմիսարների խորհրդի նախագահի պաշտոնակատար, ՌԽՖՍՀ Գերագույն խորհրդի պատգամավոր։

Տասնյոթ տարեկանում մտել է կոմունիստական կուսակցության շարքերը։ 1918-1921 թվականներին աշխատել է Սմոլենսկի մարզում՝ Դուխովչինայի հեղկոմում և գավառային գործկոմում։ 1921 թվականի մարտին, որպես կոմունիստական վաշտի կամավորական, մասնակցել է Կրոնշտադտի խռովության ճնշմանը։ Հետո սովորել է բանֆակում, այնուհետև՝ Մոսկվայի համալսարանում։ Տասը տարի շարունակ ղեկավար պաշտոններ է զբաղեցրել Մոսխորհրդում, ակտիվորեն մասնակցել է Մոսկվայի վերակառուցմանը, նրա բնակտնտեսության բարելավմանը։ 1938 թվականին նշանակվել է ՌԽՖՍՀ կոմունալ տնտեսության ժողկոմ, իսկ 1940 թվականին՝ ՌԽՖՍՀ Ժողովրդական կոմիսարների խորհրդի նախագահի տեղակալ։

Հայրենական մեծ պատերազմի տարիներին Կոնստանտին Պամֆիլովը կատարում էր ԽՍՀՄ կառավարության հատկապես պատասխանատու առաջադրանքներ՝ արդյունաբերությունը երկրի արևելյան շրջանները բազավորելու, բնակչության տարհանման և նոր վայրերում տեղավորելու վերաբերյալ։ 1942 թվականի մայիսից Պամֆիլովը կատարում էր ՌԽՖՍՀ Ժողկոմխորհի նախագահի պարտականությունները՝ ղեկավարելով Ռուսաստանի Դաշնության կառավարության ամբողջ գործունեությունը։ Նա մեծ ուշադրություն էր դարձնում սպառազինության և ռազմամթերքի արդյունաբերության աշխատանքը բարելավելուն, հոսպիտալների ցանցը ծավալելուն, վիրավոր զինվորների բուժումը կազմակերպելուն, զինծառայողների ընտանիքներին օգնություն ցույց տալուն։

Կոնստանտին Պամֆիլովի անունով է կոչվել Մոսկվայի կոմունալ տնտեսության ակադեմիան։

## Ծանոթագրություններ

Կատեգորիա:Խորհրդային պետական գործիչներ
Կատեգորիա:ԽՍՀՄ քաղաքական գործիչներ
Կատեգորիա:Մոսկվայի պետական համալսարանի շրջանավարտներ
Twicetagram (ալբոմ)

**Twicetagram**, հարավկորեական Twice խմբի առաջին ստուդիական ալբոմը։ Թողարկվել է 2017 թվականի հոկտեմբերի 30-ին, JYP Entertainment-ի կողմից։ «Twicetagram» անունը հղվում է խմբի Ինստագրամի էջին։

Գլխավոր «Likey» սինգլը գրվել է էլեկտրոփոփ ոճով, կոմպոզիտորներ` Black Eyed Pilseung և Չոն Գան։ Սա Black Eyed Pilseung-ի և Twice-ի չորրորդ համագործակցությունն է, որոնք նախկինում աշխատել են «Like Ohh-Ahh», «Cheer Up» և «TT» հետ։ Ալբոմի ստեղծման մեջ ներգրավվել են մի շարք կոմպոզիտորներ և երգահաններ, այդ թվում Wonder Girlsի նախկին մասնակից Լիմը, ով դարձել է «Look At Me» երգի կոմպոզիտորներից մեկը։

## Նախապատրաստում և թողարկում
2017 թվականի սեպտեմբերի սկզբին հայտնի դարձավ, որ խումբը  Վանկուվերում  նոր տեսահոլովակի նկարահանումներ է սկսել։ Սեպտեմբերի 25-ին JYP Entertainment-ը հայտարարեց, որ հոկտեմբերի վերջին խումբը կթողարկի նոր ալբոմ, սակայն ճշգրիտ թողարկման ժամկետը դեռևս չի որոշվել։ Հոկտեմբերի 15-ին երկօրյա ֆանտիմինգի  ժամանակ  Once Begins  տարեդարձի պատվին ցուցադրվեց հատուկ հոլովակ։ Հաջորդ օրը հայտնի դարձավ, որ քամբեյքը կանցկացվի հոկտեմբերի 30-ին Twicetagram առաջին լիամետրաժ ալբոմով։ Մի քանի օր անց ցանցում հայտնվեցին առաջին նկարները։

Ալբոմը բաղկացած է 13 երգերից, խմբի որոշ անդամներ մասնակցել են դրանց ստեղծմանը։ Հոկտեմբերի 20-ին ներկայացվել են «You in My Heart» և «Turtle»: Հոկտեմբերի 30-ին Twicetagram-ը պաշտոնապես թողարկվել է, ինչպես նաև հասանելի դարձավ երաժշտական կայքերում :

## Խթանում
Հոկտեմբերի 10-ին հայտարարվել էր, Weekly  Idol հայտնի շոուի համար Twice-ի ձայնագրության  թողարկման մասին։

Հոկտեմբերի 30-ին տեղի ունեցավ ցուցահանդես, որտեղ առաջին անգամ խումբը ներկայացրեց հանդիսատեսին «Likey» և «Turtle» երգերը, ինչպես նաև կատարեց երգեր նախորդ ալբոմներից։

## Առևտրային հաջողություն
2017 թվականի հոկտեմբերի 31-ին հայտնի դարձավ, որ ալբոմի նախնական պատվերների թիվը հասել է 330 հազար օրինակի։  Ըստ Hanteo-ի, թողարկման առաջին 24 ժամվա ընթացքում վաճառվել է ավելի քան 40.000 օրինակ։

## Երգերի ցանկ

## Թողարկման պատմություն

## Ծանոթագրություններ

Կատեգորիա:2017 ալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն ալբոմներ
Ջովդեթ Հաջիև

**Ահմեդ-Ջովդեթ Իսմաիլ օղլի Հաջիև** (), (), ադրբեջանցի կոմպոզիտոր։ ԽՍՀՄ Պետական մրցանակի դափնեկիր, Արվեստի վաստակավոր գործիչ, Ադրբեջանի Հանրապետության ժողովրդական արտիստ։

## Կենսագրություն
Ջովդեթ Հաջիևը ծնվել է 1909 թվականին Շաքիում։ Առաջին կրթությունն ավարտելուց հետո, սովորել է Ադրբեջանի պետական կոնսերվատորիայում 1935-1938 թվականիններին։ 1938-1941թվականներին սովորել է Մոսկվայի կոնսերվատորիայում, և պատերազմի տարիներին նրա կրթությունը մնացել է անավարտ։ Հետագայում շարունակելով կրթությունը 1947-ին սովորել է կոմպոզիտոր Դմիտրի Շոստակովիչի դասարանում։ 1947-ից մինչև նրա կյանքի ավարտը նա զբաղվում էր կոմպոզիտորական գործունեությամբ։ Ջովդեթ Հաջիևը դասավանդել է Բաքվի երաժշտական ակադեմիայում։ 1957-1969 թվականներին եղել է Բաքվի երաժշտական ակադեմիայի ռեկտոր։ Նա երկու անգամ պարգևատրվել է ԽՍՀՄ պետական մրցանակով։ Պարգևատրվել է  Ադրբեջանի Հանրապետության բարձրագույն պարգը `Փառքի շքանշանով։  
Ջովդեթ Հաջիևը մահացել է 2002 թվականի հունվարի 18-ին `85 տարեկան հասակում։

## Գլխավոր ստեղծագործությունները
* «Sülh uğrunda»-simfonik poema («Խաղաղության համար»-սիմֆոնիկ պոեմ)
* «Vətən»-opera, Q.Qarayevlə birgə; («Հայրենիք» օպերա, Կարա Կարաևի հետ միասին;)
* «Azərbaycan»-suita («Ադրբեջան» սյուիտ)
* «Zirvələrə»-simfoniya («Գագաթները» սիմֆոնիա)
* "Şəhidlər"-simfoniya («Շեհիդներ» սիմֆոնիա)
* "Onu zaman seçib"-simfoniya («ժամանակը ընտրեց նրան» սիմֆոնիա)

## Ծանոթագրություններ

Կատեգորիա:1909 ծնունդներ
Կատեգորիա:Ադրբեջանցի երաժիշտներ
Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Լենինի շքանշանի ասպետներ
Կատեգորիա:Ադրբեջանցի կոմպոզիտորներ
Կատեգորիա:Օպերային կոմպոզիտորներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Ստալինյան մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Հոկտեմբերյան հեղափոխության շքանշանով պարգևատրվածներ
Ո՞վ է առաջինը (մուլտֆիլմ, 1950)

**«Ո՞վ է առաջինը»** (), խորհրդային նկարված մուլտֆիլմ, որը ստեղծվել է 1950 թվականին ռեժիսոր-մուլտիպլիկատոր Բորիս Դյոժկինի և Գենադի Ֆիլիպովի կողմից։

Մուլտֆիլմի առանձնահատկությունը նրանում է, որ այն հնչյունավորվլել է միայն մեկ մարդու՝ հայտնի սպորտային մեկնաբան Վադիմ Սինյավսու կողմից։ Եվ դա ամենևին պատահական չէ. մուլտֆիլմը պատմում է հենց սպորտային մրցության մասին։

## Սյուժե
Մուլտֆիլմը զավեշտական ձևաչափով ցույց է տալիս անտառային գազանիկների միջև հեծանվային պայքար. Տոպտիգին եղբայրների, Նապաստակի և Աղվեսի միջև։ Երկար, տանջալից պայքարից հետո, առվելություն  ստացավ Նապաստակը, սակայն ժամանակից շուտ ուրախանալով, հաղթանակից ամոթալի պարտություն է կրում. հակառակորդներից կտրվելով՝ Նապաստակը որոշում է հանգստանալ. պառկելով ծառի տակ։ Հետո լողում է (հենց հեծանվային հագուստով՝ շապիկով և կիսատաբատով), մոռանալով վերահսկել ժամանակը և կորցնում է առաջնությունը մրցավազքում։ Մուլտֆիլմի վերջում Նապաստակը ծաղկեփունջը տալիս է հաղթողին` Տոպտիգին-ավագին։

Ամբողջ մուլտֆիլմը ուղեկցում է Ոզնին՝ Վ.Սինյավսկի, սպորտային մեկնաբանություններով,  որի տեսքը հանդիսատեսը տեսնում է մուլտֆիլմի սկզբում և վերջում։

## Ֆիլմի վրա աշխատել են

* Ռեժիսորներ` Բորիս Դյոժկին, Գենադի Ֆիլիպով
* Սցենարիստ` Կլիմենտնի Մինց
* Երգի տեքստը՝ (բանաստեղծություն) Միքայել Վալպին
* Երգահան՝ Յուրի Լեվիտին
* Օպերատոր՝ Ելենա Պետրովա
* Հնչյունային օպերատոր՝ Բորիս Ֆիլչիկով
* Նկարիչ-բեմադրող` Կոնստանտին Զոտով, Եվգենի Միգունով
* Նկարիչ-մուլտիպլիկատորներ` Վլադիմիր Արբեկով, Ռոման Կաչանով, Վլադիմիր Դանիելովիչ, Ֆաինա Եպիֆանովա, Միխայիլ Բոտով, Լև Պոզդնեև, Բարիս Չանի
* Նկարիչ-դեկորատորներ` Դմիտրի Անպիլով, Գ.Նևզորովա
* Ռադիո մեկնաբան՝ Վադիմ Սինևվսկի
*Ռեժիսորի օգնական՝ Ե. Նովոսելսկայա

## Հրապարակում
1990-ական թվականների կեսերին մուլտֆիլմը թողարկվել է վիդեոսկավառակների վրա Studio PRO Video խորհրդային լավագույն հավաքածուում և «Союз Видео» վիդեոստուդիայում։

2009 թվականի սեպտեմբերի 3-ին մուլտֆիլմը պաշտոնապես թողարկվել է «Союз-видео» ընկերության DVD-սկավառակի վրա։ Բացի «Ո՞վ է առաջինը» մուլտֆիլմից, սկավառակը պարունակում է ևս ութ մուլտֆիլմ. «Ստեփան. նավաստի», «Արևի աղջիկը», «Մենք Շերլոկ Հոլմսի հետ», «Պոնին վազում է շրջանաձև», «Ես սպասում եմ թռչնակին», «Պերֆիլ և Ֆոմա», «Չորսը մեկ բակից», «Գաղտնիքներով զարդատուփ»։

### Տեխնիկական բնութագրեր

Ձայն՝ Ռուսերեն Dolby Digital 2.0 Mono;

Տարածաշրջանային կոդ՝  0 (All),

Պատկերներ՝ Standart 4:3 (1,33:1);

Գույնը՝ PAL;

Փաթեթավորում՝ Քարտայի բոկս + кеер case;

Բաշխիչ՝ «Союз-видео»:

## Ծանոթագրություններ

## Արտաքին հղումներ
* Մուլտֆիլմը  Аниматор.ру-ում

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1950 մուլտֆիլմեր
Կատեգորիա:Բորիս Դյոժկինի մուլտֆիլմեր
Ֆարհադ Թունջ

**Ֆարհադ Թունջ** (, ), քրդական զազա ցեղի երգիչ և երգերի հեղինակ՝ Թուրքիայի Թունջելի գյուղաքաղաքից։

## Կենսագրություն
Ֆարհադ Թունջը 1979 թվականին ավարտելով լիցեյը, բնակության է տեղափոխվել Գերմանիա։ Այնտեղ նա երաժշտական հմտությունները խորացրել է Մայնցի համալսարանին կից երաժշտական դպրոցում, որից հետո 1982 թվականին թողարկել է իր առաջին՝ «Կըզըլըրմակ» ալբոմը (): Եվ, չնայած այդ առաջին ալբոմը թողարկվել էր Գերմանիայում, բայց բազմաթիվ երկրպագուներ բերեց երգչին հենց Թուրքիայում։

## «Քոբանի» ալբոմ
2016 թվականին Ֆահրադ Թունջը թողարկեց «Քոբանի» ալբոմը՝ նվիրված Սիրիայի հյուսիսում գտնվող համանուն քաղաքին, որն ավերվել էր «Իսլամական պետություն» ահաբեկչական խմբավորման կողմից։ Իր այս ալբոմով Թունջը խստորեն քննադատում էր որոշ քաղաքական գործիչների և հայտնում իր համերաշխությունը քրդերի, ալևիների, հայերի ու եզդիների հետ՝ երգերի մեջ խոսելով պատմության ընթացքում նրանց կրած ցավի ու տառապանքի մասին։ Ալբոմի երգերը թեև կրում են քրդական ու թուրքական մեղեդային ազդեցություն, սակայն հիմնականում գրված են պոպ և սոֆթ-ռոք ժանրերին հատուկ գործիքավորմամբ և հասցեագրված են Արևմուտքի լսարանին։ Այս ալբոմում Թունջն ընդգրկել է այսօրվա Թուրքիայի տարածքում երգվող տարբեր ազգային երգեր և մեկ հայկական ազգային երգ՝ «Նարո ջան», և դրանք երգում է հենց բնօրինակների լեզուներով՝ թուրքերեն, հայերեն և քրդերեն։ Երգերից մեկը նա կատարում է նշանավոր Մարի Բոյնեի հետ, որը ազգային փոքրամասնության ներկայացուցիչ է Սկանդինավիայում այնպես, ինչպես, օրինակ, ալևիներն Թուրքիայում։ Ալբոմի երգերը գործիքավորել է Օսման Իսմենը։ Բացի երգիչ Ֆարհադ Թունջից, երաժիշտների կազմում են նաև կիթառահար Կնուտ Ռեյերսրուդը, դաշնակահար Էյվին Քրիստիանսենը, սրնգահար Էյուփ Հեմիշը, դուդուկահար Էրտան Թեքինը, իսկ հարվածային գործիքները նվագում են Ալփ Դողան Թուրեջին և Ռյուն Արնեսենը։ Ձայնագրման աշխատանքներին մասնակցել են նաև լարային նվագախումբ՝ Ստամբուլից և պատանեկան երգչախումբ՝ Օսլոյից։

## Աղբյուրներ
* "MÜYORBİR Asil Üye Listesi". muyorbir.org. 19 Nisan 2017 tarihinde kaynağından arşivlendi. Erişim tarihi: 18 Nisan 2017.

Կատեգորիա:Թուրքական ծագմամբ գերմանացիներ
Կատեգորիա:Թուրք տղամարդ երգիչներ
Cold

«**Cold**», ամերիկյան Maroon 5 փոփ-ռոք խմբի պրոմո սինգլը Future-ի մասնակցությամբ։ Թողարկվել է որպես խմբի Red Pill Blues վեցերորդ ստուդիական ալբոմի սինգլ։ Սակայն երգը ալբոմում ընդգրկվել է միայն որպես բոնուս թրեք։

Երգի տեսահոլովակը նկարահանվել է 2017 թվականի դեկտեմբերին Լոս Անջելեսում և թողարկվել է 2017 թվականի փետրվարի 15-ին Vevo ալիքով։ Տեսահոլովակում նկարահանվել է Ադամ Լևինի կինը՝ Բեհատի Փրինսլուն։ Ռեժիսորը եղել է Ռիչ Լին։ Մինչ 2017 թվականի ամառ տեսահոլովակը հավաքել 100 միլիոն դիտում։

Երգի առաջին կենդանի կատարումը հեռուստատեսությամբ եղել է 2017 թվականի փետրվարի 15-ին Էլեն Դեջեներեսի շոուում։ 2017 թվականի մարտին «Cold» երգը կատարվել է Ջիմմի Ֆելլոնի շոուի եթերում։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:2017 երգեր
Կատեգորիա:Երգեր թմրանյութերի մասին
Անդրեա Էսկաու

**Անդրեա Էսկաու** (, ), գերմանացի պարալիմպիկ մարզիկ, զբաղվում է հեծանվային սպորտով, բիաթլոնով և դահուկավազքով։ Հեծանվավազքի բնագավառում Պեկինում կայացած պարալիմպիկ խաղերի հաղթող է և Լոնդոնի խաղերի կրկնակի չեմպիոն։ Սոչիի ձմեռային օլիմպիական խաղերի բիաթլոնի և դահուկավազքի չեմպիոն, խաչաձև երկրպագուների և բիաթլոնի համար։ Պարալիմպիկ բիաթլոնի և դահուկավազքի աշխարհի եռակի չեմպիոն։

## Կենսագրություն
Անդրեա Էսկաուն ծնվել է Գերմանիայի Դեմոկրատական Հանրապետության Ապոլդա քաղաքում։ 1998 թվականին հեծանվով վթարի է ենթարկվել և ողնուղեղի վնասվածք ստացել։ Վերականգնման ժամանակ սկսել է զբաղվել պարալիմպիկ սպորտով։ Անդրեան իր կարիերան սկսել է սայլակով բասկետբոլից, 2009 թվականից սկսել է հանդես գալ դահուկասահքի և բիաթլոնի խաղերում։ Զբաղվում է նաև պարալիմպիկ հեծանվավազքով։

Անդրեայի կարգախոսը՝ 

## Սպորտային կարիերա
Առաջին պարալիմպիկ օլիմպիադային Անդրեան մասնակցել է 2008 թվականին Պեկինում, որտեղ դարձել է ճանապարհային մրցավազքի պարալիմպիկ չեմպիոն HC A / B / C կատեգորիաներում, իսկ ժամանակային մրցավազքում գրավել է 5-րդ տեղը։

2010 թվականին Վանկուվերում տեղի ունեցած խաղերին դարձել է 5 կմ դահուկավազքի արծաթե մեդալակիր և բիաթլոնի անհատական մրցավազքի բրոնզե մեդալակիր։ 10 կմ դահուկավազքում զբաղեցրել է 8-րդ տեղը, բիաթլոնում՝ 6-րդ տեղը։

2011 թվականին աշխարհի առաջնության պարալիմպիկ բիաթլոնի և դահուկավազքի մրցավազքում Խանտի-Մանսիյսկում դարձել է կրկնակի չեմպիոն (դահուկավազք - սպրինտ, բիաթլոն - 10 կմ) և եռակի բրոնզե մեդալակիր (դահուկավազք - 10 կմ, բիաթլոն - 7,5 կմ պասյուտ)։

Լոնդոնի 2012 թվականի խաղերում եղել է կրկնակի պարալիմպիկ չեմպիոն՝ հաղթելով ժամանակային և ճանապարհային մրցավազքում։

2013 թվականի աշխարհի առաջնությունում Սոլեֆտեոում Անդրեան դարձել է եռակի չեմպիոն (դահուկավազք՝ 5 կմ, 10 կմ, բիաթլոն՝ 12,5 կմ) և բրոնզե մեդալակիր (դահուկավազք, խառը էստաֆետ)։

2014 թվականին Սոչիի խաղերում դարձել է ոսկե մեդալակիր (բիաթլոն 6 կմ)։ Դահուկավազքում Անդրեան ստացել է ոսկե մեդալ 5 կմ դահուկավազքում։

## Սպորտային նվաճումներ
### [[Պատկեր:IPC logo (2004-2019).svg|25px]] [[Ամառային պարալիմպիկ խաղեր]]

### [[Պատկեր:IPC logo (2004-2019).svg|25px]] [[Ձմեռային պարալիմպիկ խաղեր]]

### Աշխարհի առաջնություն

## Ծանոթագրություններ

## Արտաքին հղումներ
* Официальный сайт Андреа Эскау
* Профиль на сайте Международного паралимпийского комитета 
* Профиль на сайте зимних Паралимпийских игр в Сочи

Կատեգորիա:Պարալիմպիկ խաղերի չեմպիոններ
Կատեգորիա:Գերմանացի մարզիկներ
Կետերի և դելֆինների համաշխարհային օր

**Կետերի և դելֆինների համաշխարհային օր** (), տոն, որը հաստատել է Միջազգային ձկնորսական հանձնաժողովը 1986 թվականին։ Այն նշվում է հուլիսի 23-ին, քանի որ 1982 թվականին այդ օրը Միջազգային ձկնորսական հանձնաժողովը դեմ է քվեարկել 1985-86 թվականներից կետերի առևտրային ձկնորսությանը։

Արգելքը ուժի մեջ է մտել 1986 թվականի փետրվարի 19-ին։ Դրա պատվին ամեն տարի փետրվարի 19-ին նշվում է մեկ այլ տոն՝ Կետերի համաշխարհային օրը։ Այն համարվում է նաև այլ ծովային կաթնասունների պաշտպանության օր։ Երբեմն տարբեր երկրների բնապահպանական կազմակերպություններ համատեղ նվիրում են այս օրը որևէ կաթնասունի պաշտպանությանը, որին սպառնում է ոչնչացում։

## Կետերի որս «գիտական նպատակներով»
Այն բանից հետո, երբ Միջազգային ձկնորսական կազմակերպությունը արգելել է կետերի որսը, Ճապոնիան պատժամիջոցների սպառնալիքի տակ, ստիպված էր միանալ պայմանագրին, բայց իր համար փոքրիկ սողանցք է թողել՝ գիտական նպատակներով կետեր որսալու համար։ 2007 թվականին ձկնորսության քվոտան եղել է 950 կետ, այսինքն՝ ամեն օր Ճապոնիան որսացել է մոտ երեք կետ։ Նույն թվականին ճապոնական ձկնորսական Նիսին-մարու նավատորմում հրդեհ տեղի ունեցավ և «ուսումնասիրության» համար սպանվեցին 508 կենդանիներ։ Այս միջադեպից հետո Ճապոնիան առաջարկեց վերսկսել կետերի ձկնորսությանը նրանց զուգավորման ընթացքում։ Գիտական աշխատանքների ավարտից հետո կենդանիների միսը հիմնականում գտնվել է ճապոնական ռեստորաններում։ Ճապոնիայում նախատեսվում է վերսկսել սապատավոր կետերի ձկնորսությունը։

2010 թվականի փետրվարի 19-ին Ավստրալիայի վարչապետ Քևին Ռադդը պահանջել էր, որ Ճապոնիան դուրս գա ձկորսական արդյուհանումից, այլապես սպառնացել է Հաագայում Միջազգային քրեական դատարանում դատական գործ հարուցել Տոկիոյի դեմ։

## Տես նաև
* Օվկիանոսների համաշխարհային օր
* Ջրային ռեսուրսների համաշխարհային օր
* Շրջակա միջավայրի համաշխարհային օր
* Փղի օր

## Ծանոթագրություններ

## Աղբյուրներ
* Почему отмечается Всемирный день китов? История китов и китобоев
* Япония впервые за 20 лет не смогла выбрать квоту на промысел китов

Կատեգորիա:Կենդանիների բարեկեցություն
Կատեգորիա:Կետորսություն
Կատեգորիա:Հուլիսի 23
Կատեգորիա:Միջազգային օրեր
Կատեգորիա:Տոներ այբբենական կարգով
Կատեգորիա:Փետրվարի 19
Գորիսի թիվ 2 հիմնական դպրոց

**Գորիսի թիվ 2 հիմնական դպրոց**, տարրական դպրոց, միջնակարգ դպրոց, հիմնական դպրոց  ՀՀ Սյունիքի մարզի Գորիս քաղաքում։

## Դպրոցի պատմություն
Գորիսի թիվ 2  դպրոցը  մինչև 1952 թվականը եղել է  ութամյա դպրոց։ 1952 թվականին նախկին ժողկրթբաժնի  վարիչ Հայկ Տատինցյանի նախաձեռնությամբ այն հիմնադրվեց որպես միջնակարգ դպրոց։ Դպրոցը սկզբնական շրջանում տեղադրված է եղել Գորիսի նախկին թիվ 4 դպրոցի շենքում, որտեղ գործել է շուրջ 20 տարի։ 1972 թվականին դպրոցն ամբողջ կազմով տեղափոխվել է  Կապանի խճուղու վրա գտնվող նորակառույց տիպային շենք։

Առաջին տնօրենը եղել է Աշոտ Կարապետի Օհանյանը, որը ղեկավարել է դպրոցը մինչև 1952 թվական։ Նրան փոխարինել են Ռաֆիկ Պետրոսյանը ,  Արտաշես Գրիգորյանը, Ռոբերտ Շալունցը, Յուրա Ալեքսանյանը, Սիրուշ Ակլունցը։ 2018 թվականին  դպրոցի տնօրեն է ընտրվել Մարինե Շահգելդյանը։

1952-2010 թվականներն ընկած ժամանակահատվածում դպրոցը տվել է 61 ոսկի, 56 արծաթե մեդալակիր շրջանավարտներ։

## Հայտնի շրջանավարտներ
*Ջանո Հայկի Տատինցյան- տեխնիկական գիտությունների թեկնածու
*Ալբերտ Ավետիսի Օրդյան - մաթեմատիկական գիտությունների թեկնածու
*Ռիմա Նիկոլայի Շալունց- բանասիրական գիտությունների թեկնածու
*Իրինա Լևոնի Քյարունց- բժշկական գիտությունների թեկնածու
*Ռաֆիկ Գեղամի Բադալյան -տեխնիկական գիտությունների թեկնածու
*Սլավիկ Սուրենի Ամիրյան-բժշկական գիտությունների թեկնածու
*Յուրիկ Սերյոժայի Սաֆարյան -մաթեմատիկական գիտությունների թեկնածու
*Յուրա Հմայակի Ալումյան-մաթեմատիկական գիտությունների թեկնածու
*Արմեն Մխիթարի Մաշուրյան-մաթեմատիկական գիտությունների թեկնածու
*Սամվել Թևատրոսի Հովսեփյան-Երևանի պետական համալսարանի ֆիզիկայի ամբիոնի վարիչ 
*Յուրի Միքայելի Դանիելյան-մաթեմատիկական գիտությունների թեկնածու, Սանկտ Պետերբուրգի պետական համալսարանի դասախոս
*Միկիտ Վաղարշակի Ղազարյան- մաթեմատիկական գիտությունների դոկտոր, Մոսկվայի Լոմոնոսովի անվան համալսարանի դասախոս
*Վարազդատ Նիկոլայի Վարդազարյան-  մաթեմատիկական գիտությունների թեկնածու, դոցենտ, Երևանի մանկավարժական համալսարանի մաթեմատիկայի ֆակուլտետի ամբիոնի վարիչ։

## Ծանոթագրություններ

## Աղբյուրներ
*Գորիսի թիվ 2 դպրոցի արխիվ

Կատեգորիա:Գորիսի դպրոցներ